България ще внася газ през Грузия | Блиц
България ще внася газ през Грузия
https://blitz.bg/ikonomika/blgariya-shche-vnasya-gaz-prez-gruziya_news71907.html Blitz.bg
03 Март 2010, 14:04
Министърът на икономиката, енергетиката и туризма Трайчо Трайков и грузинският министър енергетиката Александре Хетагури обсъдиха възможностите за доставка на компресиран природен газ за България. Грузинският министър бе у нас по покана на българския си колега за участие в Черноморския енергиен и икономически форум, организиран от Атлантическия съвет.
На срещата двамата министри продължиха разговорите от посещението на министър Трайков в Батуми през януари тази година, свързани с транспортирането на компресиран природен газ през Черно море. <br /> <br /> Министър Хетагури декларира готовността на Грузия да участва в обсъждането за доставка на природен газ от Азербайджан за България и постигане на договореност още до м. юни тази година. Грузинската страна има готовност да завърши до края на 2010 г. строителството на допълнителна отсечка от 30 км, която ще свърже нейната газопреносна система с пристанището в Супса. Това ще даде възможност за увеличаване на капацитета за пренос с още 3 млрд. куб.м. и ще позволи извършване на доставки на компресиран природен газ от Грузия за България. За целта трябва да бъда изграден и терминал за компресиране на природен газ на пристанище Супса, което е заложено в инвестиционната програма на грузинското правителство.<br /> <br /> Двамата министри се договориха да продължат разговорите по проекта между двете страни още през втората половина на март тази година.<br /> <br /> /БЛИЦ<br /> <br />